PLUS ขนสินค้าพรีเมี่ยม ร่วมบิ๊กอีเวนต์ระดับโลก “SIAL 2022” ประเทศฝรั่งเศส
PLUS ขนทัพสินค้าพรีเมี่ยม ร่วมงานบิ๊กอีเวนต์ระดับโลก “SIAL 2022” ประเทศฝรั่งเศส
PLUS ขนทัพสินค้าพรีเมี่ยม ร่วมงานบิ๊กอีเวนต์ระดับโลก “SIAL 2022” ประเทศฝรั่งเศส  
19 ต.ค. 2565

บริษัท โรแยล พลัส จำกัด (มหาชน) หรือ PLUS ผู้ผลิตและจำหน่ายเครื่องดื่มรายใหญ่ของประเทศ ยกทัพผลิตภัณฑ์เครื่องดื่มระดับพรีเมี่ยม บุกงาน SIAL 2022 ครั้งที่ 22 งานแสดงสินค้าอาหารและเครื่องดื่มที่มีชื่อเสียงระดับโลก ที่ประเทศฝรั่งเศส ระหว่างวันที่ 15-19 ตุลาคม 65 ควบคู่กับการนำเสนอจุดแข็งของกระบวนการผลิตที่เน้นการใช้นวัตกรรมในการคงคุณภาพของรสชาติ และการเก็บรักษาผลิตภัณฑ์ พร้อมบุกตลาดยุโรปด้วยเครื่องดื่มน้ำนมมะพร้าว Plant-based และโยเกิร์ต Plant-based ตอบโจทย์ตลาดเครื่องดื่มปราศจากเลคโตสที่กำลังได้รับความสนใจ
ด้าน นายพลแสง แซ่เบ๊ กรรมการผู้อำนวยการ PLUS เปิดเผยว่า การได้มาร่วมงาน SIAL 2022 ครั้งนี้ ถือเป็นตัวแทนของผู้ประกอบการไทย ที่อยู่ในอุตสาหกรรมเครื่องดื่ม ทำให้ผลิตภัณฑ์ของประเทศไทยก้าวสู่ระดับสากล
โดยปัจจุบัน PLUS มีสัดส่วนการส่งออกต่างประเทศราว 99.8% พร้อมเตรียมแผนขยายธุรกิจไปยังต่างประเทศในกลุ่ม CLMV เพิ่มเติม มีสินค้าแบ่งเป็น 2 กลุ่มหลัก ได้แก่ กลุ่มน้ำผลไม้ อย่างเครื่องดื่มน้ำมะพร้าวและเครื่องดื่มน้ำนมมะพร้าวภายใต้แบรนด์ Coco Royal เครื่องดื่มผสมเม็ดแมงลักรสผลไม้และเครื่องดื่มผสมเมล็ดเชียรสผลไม้ แบรนด์ Nita และกลุ่มเครื่องดื่มทั่วไป ได้แก่ ชานม แบรนด์ MABU เครื่องดื่มวิตามิน แบรนด์ C-Boom รวมถึงโปรดักส์ใหม่ล่าสุดกลุ่ม Plant-Based “โคโคนัท โยเกิร์ต” เครื่องดื่มโยเกิร์ตผลิตจากน้ำนมมะพร้าวที่มาจากธรรมชาติ 100%